На основу члана 60. и Прилога 3Б Закона о јавним набавкама („Службени гласник РС“, бр. 124/12, 14/15 и 68/15), Одлуке о покретању поступка јавне набавке број 1-02-4042-19/20 од 18.5.2020. године и Решења о образовању комисије за јавну набавку 1-02-4042-19/20-1 од 18.5.2020. године, за јавну набавку услуга – осигурање, обликовану по партијама

**РеГУЛАТОРНА агенција за елеКТРОНСКЕ комуникације**

**И ПОШТАНСКЕ УСЛУГЕ**

**11103 Београд, улица Палмотићева број 2**

**о б ј а в љ у ј е**

**ПОЗИВ ЗА ПОДНОШЕЊЕ ПОНУДА**

1. Позив за подношење понуда објављује Наручилац – Регулаторна агенција за електронске комуникације и поштанске услуге, улица Палмотићева број 2, 11103 Београд. Интернет адреса Наручиоца је: [www.ratel.rs](http://www.ratel.rs).

2. Врста Наручиоца: Остало. Наручилац је основан Законом о електронским комуникацијама („Службени гласник РС“, бр. 44/10, 60/13-УС, 62/14 и 95/18-др. закон), као регулаторно тело у области електронских комуникација и поштанских услуга.

3. Додела уговора о јавној набавци се спроводи у отвореном поступку јавне набавке.

4. Предмет јавне набавке је набавка услуга осигурања, обликована у четири партије:

Партија I – Осигурање од одговорности из делатности оцењивања усаглашености РиТТ опреме;

Партија II – Услуге осигурања запослених;

Партија III – Услуге осигурања опреме;

Партија IV – Услуге осигурања објеката.

5.Назив и ознака из општег речника набавке је:

Партија I – 66516000 - Услуге осигурања од одговорности;

Партија II – 66511000 Услуге животног осигурања;

Партија III – 66515200 Услуге осигурања имовине;

Партија IV – 66515000 Услуге осигурања од штете или губитка.

6. Критеријум за доделу уговора биће најнижа понуђена цена, за сваку од партија.

7. Конкурсна документација је бесплатно доступна на Порталу јавних набавки ([www.portal.ujn.gov.rs](http://www.portal.ujn.gov.rs)) и интернет страници Наручиоца ([www.ratel.rs](http://www.ratel.rs)).

8. Понуда се доставља препорученом пошиљком или лично на адресу:

**Регулаторна агенција за електронске комуникације и поштанске услуге**

**улица Палмотићева број 2, 11103 Београд**

**- Писарница -**

**„Понуда за јавну набавку услуга – бр. 1-02-4042-19/20“**

**- НЕ ОТВАРАТИ -**

Понуђач понуду подноси у запечаћеној коверти, тако да се при отварању може проверити да ли је коверта онаква каква је предата.

На полеђини коверте мора бити исписан тачан назив и адреса понуђача и партија за коју подноси понуду.

Заинтересовани понуђачи могу да поднесу своје понуде сачињене у складу са конкурсном документацијом најкасније до **19.6.2020. године и то до 10.00 сати по локалном времену.**

Благовременом понудом сматраће се понуда приспела на назначену адресу наручиоца до напред наведеног датума и сата.

Понуде поднете по истеку времена и сата одређених у јавном позиву и конкурсној документацији, сматраће се неблаговременим и биће по окончању поступка отварања понуда, враћене неотворене понуђачима са назнаком, да су поднете неблаговремено.

9. Јавно отварање благовремено поднетих понуда обавиће се на адреси седишта Регулаторне агенције за електронске комуникације и поштанске услуге, Београд, улица Палмотићева број 2,дана одређеног у конкурсној документацији, односно последњег дана рока за подношење понуда, **19.6.2020. године у 10.30 сати.**

10. Представници понуђача могу присуствовати јавном отварању понуда уколико то својство докажу достављањем овереног овлашћења. Једино овлашћени представници понуђача могу активно учествовати у поступку јавног отварања понуда. Остали присутни, који не докажу својство овлашћеног представника понуђача, могу присуствовати јавном отварању понуда али не могу активно учествовату у поступку.

11. Одлука о додели уговора о јавној набавци биће донета у року од 25 дана од дана отварања понуда и биће објављена на Порталу јавних набавки и на интернет страници Наручиоца у року од три дана од дана доношења.

12. Додатне информације се могу тражити сваког радног дана од 9.00 до 14.00 часова, од контакт особе: Слободан Матовић, путем броја факса 011/3232-537 или путем *e-mail* адресе [slobodan.matovic@ratel.rs](mailto:slobodan.matovic@ratel.rs).

Потписи председника и чланова комисије:

1) Момир Степановић – председник комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2) Сања Вукчевић Вајс – члан комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) Бојан Миленковић – члан комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4) Драгослав Станижан – члан комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5) Слободан Матовић – члан комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_